قوربانموراد نەفەسۆڤ
قوربانموراد بەزاربای ئۆغلو نەفەسۆڤ (١٩٦٩–١٩٩٢) خۆبەخشێکی تورکمان بوو لە شەڕی یەکەمی نەگۆرنۆ-قەرەباغ لە لای ئەرمەنی. نەفەسۆڤ تاکە موسڵمانە کە لە گۆڕستانی سەربازی یەرەبولور لە یەریڤان نێژراوە.

ژیانی 
قوربانموراد بەزاربای ئۆغلو نەفەسۆڤ لە ساڵی ١٩٦٩ لە ناحیەی بۆڵدمساز لە ھەرێمی داشوگوزی تورکمانستانی سۆڤیەت لەدایک بووە. لە ھێزە چەکدارەکانی یەکێتی سۆڤیەتدا خزمەت دەکات و بەشداری لە شەڕی سۆڤیەت و ئەفغانستاندا کردووە. نەفەسۆڤ کە شانبەشانی سەربازانی ئەرمەنستان لە ھێزەکانی سۆڤیەتدا خزمەتی کردووە، لە کاتی شەڕەکاندا بە سەختی بریندار بووە. یەکێک لە سەربازە ئەرمەنییەکان بە پێدانی خوێن ژیانی ڕزگار کرد. دواتر ئەو سەربازە ئەرمەنییە لە شەڕێکی دیکەدا گیانی لەدەستدا.دوای کشانەوەی ھێزەکانی سۆڤیەت لە ئەفغانستان، نەفەسۆڤ ڕەوانەی ئەرمەنستانی سۆڤیەت کرا بۆ خزمەتکردن. دوای ئەوە دەچێتە ناگۆرنۆ-قەرەباخ و لەوێ دەستی کرد بە یارمەتیدانی جوداخوازانی ئەرمەنستان و لە ساڵی ١٩٩١ پەیوەندی بە گرووپی خۆبەخشی «ئایر وان»ەوە دەکات کە لەلایەن ڤۆلۆدیا ئاڤێتسیانەوە دروست کراوە. لە کاتی شەڕدا بە نازناوی «باسماچ» و «تورکمان» لەلایەن سەربازە ئەرمەنییەکانەوە ناسرابوو. ھەرچەندە زۆر کەس دەڵێن ئەو وەک ڕێگەیەک بۆ گەڕاندنەوەی ھەڤاڵ ئەرمەنییە مردووەکەی کە ژیانی ڕزگارکردبوو، پەیوەندی بە ئەرمەنستانەوە کردووە، بەڵام ھەندێکی دیکە دەڵێن کە ھەمیشە ڕق و کینەی بەرامبەر ئازەربایجانییەکان و ئازەربایجان ھەبووە.لە ساڵی ١٩٩٢ ھێزەکانی «ئایر وان» لەلایەن گوندی ئاگدابان سەر بە قەزای کەلباجەر دەستیان بە ئۆپەراسیۆن کرد. نەفەسۆڤ سیخوڕی بەسەر ھێزەکانی ئازەربایجاندا کرد چونکە بە زمانی ئازەربایجانی ڕوان قسەی دەکرد و بۆ کۆکردنەوەی زانیاری چووە پشتیانەوە. بەھۆی چالاکیی سیخوڕییەکەیەوە، ھێزەکانی ئایر وان بە فەرماندەیی سەربازێکی ئەرمەنی جۆرا گاسپێریان لە مانگی نیساندا ٦ تانکی ئازەربایجانیان لەناوبرد. دوای ئەوە گوندی ئەگدابان داگیرکرا و کۆمەڵکوژییەک لە دژی ئازەربایجانی نەتەوەیی ئەنجامدرا. نەفەسۆڤ لە ١٣ی کانوونی دووەمی ١٩٩٢ لە شەڕدا کۆچی دوایی کرد. بڕیار بوو تەرمەکەی بنێردرێتە ئەشگابات، بەڵام بەھۆی شەڕەوە نەتوانرا. تەرمی نەفەسۆڤ بۆ ماوەی ٤ مانگ لە مۆرگەکەدا مایەوە، پاشان لە گۆڕستانی سوپای یرابلور بە خاک سپێردرا. ڤازگێن سارگسیان وەزیری بەرگری ئەوکاتەی ئەرمینیا سەرەتا گومانی ئەوەی ھەبوو کە ئایا لە یەرابلور بەخاکسپێردراوی موسڵمانێک گونجاوە یان نا، بەڵام دواتر ڕازی بوو بە ناشتنەکەی. ھەروەھا لە دوای مردنی نەفەسۆڤ خەڵاتی «بۆ بوێری» لەلایەن ئەرمینیایەوە پێبەخشرا بەھۆی خزمەتەکەیەوە.

سەرچاوەکان 

لەدایکبووانی ١٩٦٩
مردووانی ١٩٩٢